<classify> LICHA ya mapato kuongezeka kwa asilimia 164.5, baadhi ya vigogo wa Shirika la Maendeleo la Taifa NDC, wanachunguzwa kwa ufi sadi na Taasisi ya Kupambana na Kuzuia Rushwa Takukuru, kutokana na kuliletea hasara kubwa shirika hilo.Hayo yalisemwa jana na Mkurugenzi Mwendeshaji wa Shirika la Taifa la Maendeleo NDC. Profesa Damian Gabagambi wakati akitoa tathmini ya miezi 18 tangu aanze kuliendesha shirika hilo.Alisema tayari maofisa hao, waliokuwa wanashika nafasi za juu kwenye shirika hilo, wameanza kuchunguzwa na Takukuru na muda wowote uchunguzi utakapokamilika, watapandishwa kizimbani kwa hatua zaidi za kisheria. Kwa miaka mingi shirika lilipoteza uthibiti wa miradi. Shirika lilitekwa na watu wachache ambao waligeuza shirika kuwa mali yao binafsi.Kazi ya kwanza niliyofanya ni kurudisha shirika mikononi mwa serikali. Haikuwa kazi rahisi kufikia mafanikio, kwani ilikuwa ni sawa na kumnyanganya fisi mfupa na bado vita kubwa tunaendelea nayo.Namshukuru Rais Dk John Magufuli kunipa nafasi ya kuwa miongoni mwa makamanda katika vita ya kujenga uchumi, ni vita ngumu inayohitaji ujasiri kushiriki, namuahidi nitaendele kuwa mwadilifu na kuifanya kwa moyo wangu wote, nipo tayari kufa katika vita hii,alisisitizaAlisema tangu ashike wadhifa huo ndani ya shirika hilo Aprili 9 mwaka 2018, shirika hilo limekuwa likitekeleza miradi mbalimbali ya kilimo, viwanda, madini, nishati, miundombinu na biashara ili kuharakisha maendeleo na kufikia uchumi wa viwanda 2025. Mapato ya shirikaAlisema ukusanyaji wa mapato umeongezeka na kwa mwaka wa fedha ulioishia Juni 2019, shirika liliweza kukusanya Sh bilioni 9.989, ukilinganisha na kipindi kama hicho mwaka wa fedha 20172018 ambapo zilikusanywa Sh bilioni 2.644 . Hivyo, kuna ongezeko la mapato la asilimia 164.5Alisema ongezeko hilo la mapato, limesaidia shirika kufanya mambo mengi, ambayo awali haikuwezekana. Kwamba kwa mara ya kwanza shirika limeweza kutoa gawio serikalini la Sh milioni 174 na pia limeweza kuwalipa wafanyakazi haki zao zote, kama ilivyo kwenye mikataba yao ya kazi.Hali hiyo ni tofauti na huko nyuma, ambapo wafanyakazi walikaa hadi miezi sita bila kulipwa mishahara yao, lakini sasa wanalipwa kwa wakati.Tumepunguza madeni, kwa mfano Saccos ya wafanyakazi ya shirika ilikopwa shilingi milioni 750 na sasa tumeshalipa shilingi milioni 600, bado tunadaiwa shilingi milioni 150 tu, alisema.Alieleza kuwa wakati anashika wadhifa ndani ya shirika hilo, alikuta kuna Waraka Maalum ambao umeandaliwa na shirika, ukiomba serikali ibebe gharama za mishahara kwa wafanyakazi.Lakini, alisema sasa ombi hilo halipo tena na shirika linajiendesha lenyewe kwa asilimia 100, bila kutegemea ruzuku ya serikali. Alisema hakuna madeni mapya. Kwamba wazabuni walikuwa hawalipwi, lakini sasa wote wanalipwa.Pia, Shirika halikuwa na Mpango Kazi, na yote iliyokuwepo iliisha bila kutekelezwa. Lakini, katika kipindi kifupi ameweza kutengeneza Mpango Kazi wa miaka mitano na namna watakavyofanya kufufua miradi yote iliyokwama.Na kuanzia sasa hatutategemea serikali kwa ajili ya kupata fedha za kuendesha miradi. Fedha zipo nyingi duniani. Wawekezaji wengi wanakuja nchini, wanachohitaji ni saini yetu kisha wanaenda kutafuta fedha. Sasa kama wao wanakuja bila fedha, kwa nini sisi tusifanye hivyo. Sasa tutasaka fedha wenyewe, alisemaAlisema mradi wa mashamba ya mpira, kabla ya miaka miwili iliyopita mashamba hayo hayakuleta tija yoyote kwa shirika, badala yake shirika ndilo lilichukua fedha kwenda kuyatunza.Alisema wamemuondoa mwekezaji na mashamba hayo, yamerudishwa serikalini. Kwa sasa uzalishaji wa mashamba hayo umepanda, ambapo tani 86.7 zenye thamani ya Sh milioni 210 zimepatikana na sasa yanaajiri Watanzania 278.Tumewatafutia na vitendea kazi kama baiskeli. Siku za nyuma walifanyishwa kazi kama manamba, walitembea kilomita tano hadi 10 na utomvu kichwani, lakini tumeweza kuwatua utomvu, sasa wana vitendea kazi na wanafurahia maisha, alisema.Profesa Gabagambi alisema shirika hilo, pia limeweza kuuza matrekta 684 yenye thamani Sh bilioni 30.506 sawa na asilimia 83.2 ya matrekta yote yaliyowasili nchini, ambayo yalikuwa matrekta 822.Muda mrefu yalikuwa hayauziki, lakini kutokana na ubunifu wameweza kuuza na yamebaki matrekta 100 tu. Alisema kuwa wanafuatilia kujua trekta gani na lipo wapi kupitia control number na wametengeneza ajira 2,000 za moja kwa moja.Alisema pia Kiwanda cha Kilimanjaro Machine Tools KMTC cha Moshi, kinazalisha mitambo mbalimbali ikiwemo vipuri na kupitia kiwanda hicho wameweza kutengeneza bodi za trela, baada ya serikali kuwapatia Sh milioni 500.Pia kwa sasa wanafanya mchakato wa kutengeneza vipuri vyote vya trekta na siku za karibuni wataiomba serikali ipige marufuku uingizwaji wa vipuri vya matrekta kutoka nje ya nchi, ili vyote vinunuliwe KMTC. Magadi soda Alisema upembuzi yakinifu unaendelea kwa kasi katika Mradi wa Magadi Soda Engaruka Monduli mkoa wa Arusha, ambapo serikali imetoa Sh bilioni 1.720.Kwamba hadi Aprili mwaka huu kiwanda hicho kitaanza kujengwa. Alisisitiza umuhimu wa kujengwa kiwanda cha magadi soda nchini, kuwa kitapunguza gharama kubwa ya kuagiza bidhaa mbalimbali kutoka nje na serikali kupata fedha nyingi.Bila magadi soda uchumi ungekuwa tofauti, mabwawa ya kuogelea yasingekuwepo, nguo za rangi zisingekuwepo, dawa mbalimbali na vioo pia visingekuwepo, hivyo magadi soda ni muhimu sana,alisisitizaMiradi inayosimamiwa na NDC Miradi ya viwanda mama ambayo inasimamiwa na shirika hilo ni Mradi wa Umeme wa Makaa ya Mawe ya Mchuchuma na Mradi wa Chuma cha Pua na Steel cha Liganga, Mradi wa Makaa ya Mawe ya Katawaka Ngaka, Mradi wa Magadi Soda Engaruka, Mradi wa Umeme wa Upepo Singida, Kiwanda cha Kutengeneza Matairi cha Arusha, Kiwanda cha Kuunganisha matrela Kibaha, cha mitambo mbalimbali cha Kilimanjaro Machine Tools na cha Kemondo Bay Bukoba Kundi la pili la miradi inayosimamiwa na shirika hilo ni miradi ya kuongeza thamani ambayo ni Kiwanda cha Kuzalisha Viuwadudu kilichopo Pwani, Bandari Kavu ya Nafaka, Mashamba ya Mpira Tanga na Kilombero, Kilimo cha Ufuta Kilwa na cha kuhifadhi nafaka kilichopo Pwani.  <topic>: kitaifa 